Johan Gadolin

Johan Gadolin (* 5. jún 1760 – † 15. august 1852) bol fínsky chemik, fyzik a mineralóg švédskeho pôvodu, ktorý objavil prvý prvok vzácnych zemín - ytrium. Je po ňom pomenovaný prvok gadolínium a minerál gadolinit.

Narodil sa v Turku, kde na miestnej akadémii začal študovať matematiku. Neskôr svoj záujem presunul na chémiu a štúdiá ukončil na univerzite vo švédskej Uppsale. Od roku 1790 bol členom švédskej kráľovskej akadémie vied a od 1797 profesorom chémie na akadémii v Turku. Túto pozíciu zastával až do roku 1822. Bol jedným z prvých chemikov, ktorý zaviedol laboratórne cvičenia pre svojich študentov. Jeho laboratórium, ako aj mineralogická zbierka bola zničená pri požiari v 1827.

Zdroj 
 

Fínski chemici
Švédski chemici
Fínski mineralógovia
Švédski mineralógovia
Objavitelia chemických prvkov
Členovia Kráľovskej švédskej akadémie vied
Členovia Nemeckej akadémie prírodných vied Leopoldina
Absolventi Uppsala universitet
Osobnosti na fínskych poštových známkach
Osobnosti z Turku